OzLabs/hebrew-wiki-articles huggingface dataset:
הדיוויזיה ה-89 (האימפריה הגרמנית)

הדיוויזיה ה-89 (בגרמנית: 89. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה בנובמבר 1914 כדיוויזיית וסטרנהגן הזמנית (Division Westernhagen), על שם מפקדה. <ref>[http://www.1914-18.info/erster-weltkrieg.php?u=90 Division Westernhagen (Chronik 1914/1915)]</ref> גרעין היחידה היה חיילים שנאספו בפוזן.

דיוויזיית וסטרנהגן שירתה בתחילה בחזית המזרחית. היא נלחמה בקרב לודז' בנובמבר/דצמבר 1914. מדצמבר 1914 עד יולי 1915, היא לחמה על נהרות ראוקה ובזורה. ביולי ובאוגוסט 1915, היא נלחמה סביב ורשה ולאחר מכן השתתפה במצור על מבצר מודלין. היא הוגדרה מחדש כדיוויזיית הרגלים ה-89 באוגוסט<ref name="1914-18.info">[http://www.1914-18.info/erster-weltkrieg.php?u=195 89. Infanterie-Division (Chronik 1915/1918)]</ref> ולאחר מכן נלחמה בקרבות ניימן ווילנה. לאחר שהקו התייצב, לחמה הדיוויזיה בלוחמת חפירות עד ספטמבר 1916. לאחר מכן ירדה דרומה כדי להשתתף במערכה הרומנית. היא נלחמה ברומניה עד שביתת הנשק שם בדצמבר 1917, ולאחר מכן נשארה בקו שהבטיח את שביתת הנשק. בינואר 1918 ויתרה הדיוויזיה על כוחות רבים ליד פאנצ'יו לדיוויזיית המילואים ה-76 ולדיוויזיית הרגלים ה-115, שהועברו לחזית המערבית. לאחר מכן נשארה הדיוויזיה בעתודה בפוקצ'אני עד אפריל. ביוני זוהה רגימנט הרגלים ה-375 על ידי סיור מדינות ההסכמה ליד דרנוד במקדוניה, אך הוא חזר ליד פאנצ'יו מיולי. בסוף אוקטובר הייתה הדיוויזיה באזור בוקרשט כחלק מכוחות הכיבוש ברומניה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.

המודיעין של מדינות ההסכמה דירג את הדיוויזיה כדיוויזיה מדרג רביעי. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 569-570.</ref>

== מפקדים ==
* גנרל-לויטננט אדוארד פון וסטרנהגן (24 באוגוסט 1915 – 4 באוקטובר 1915)
* גנרל-לויטננט גאורג פון ליטוויץ (5 באוקטובר 1915 – 17 באוקטובר 1916)
* גנרל-מיור הנס פון בלו (18 באוקטובר 1916 – 1 בינואר 1917)
* גנרל-מיור ברונו מלמס (2 בינואר 1917 – 27 ביולי 1917)
* גנרל-לויטננט ריכרד הרמן פוגל (27 ביולי 1917 – 12 בינואר 1919)

==לקריאה נוספת==
<div class="mw-content-ltr">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
</div>

==הערות שוליים==

89
89
בני בוריאס

במיתולוגיה היוונית, בני בוריאס (ביוונית עתיקה: Βορεάδαι) הוא כינוי הכולל את כל בניו של בוריאס, אל רוח הצפון.

רשימת בני בוריאס:
* קלאיס וזטס, שהשתתפו במסע הארגונאוטים.
* כיאונה, אלת השלג והקרח ואמו של אומולפוס מפוסידון.<ref></ref><ref></ref><ref></ref>
* קלאופטרה, אשתו הראשונה של פיניאוס.
* בוטס, בנו של בוריאס מהיפודמיה.
* אאורה
* האאורות, נימפות הרוח במיתולוגיה היוונית.
* לוקסו
* האמוס
* הירפסה
* הקארגה, גרה בהיפרבוראה.

== הערות שוליים ==

קטגוריה:דמויות מהמיתולוגיה היוונית
התעמלות באולימפיאדת פריז (2024) – טבעות

תחרות טבעות באולימפיאדת פריז (2024) נערכה ב-27 ביולי וב-4 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 62 מתעמלים מ-24 מדינות (מתוך 96 מתעמלים בתחרות סך הכל) התחרו בתרגיל הטבעות בשלב המוקדמות.

==רקע==
תחרות הטבעות התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920).

==פורמט התחרות==
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

==לוח זמנים==
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-4 באוגוסט.
{| class="wikitable" style="text-align:center"
! תאריך
! שעה
! סבב
! תת-קבוצה
|-
|rowspan="3"|27 ביולי || 11:00 || rowspan="3"|מוקדמות || תת-קבוצה 1
|-
| 15:30 || תת-קבוצה 2
|-
| 20:00 || תת-קבוצה 3
|- bgcolor=FFFACD
| 4 באוגוסט || 15:00 || גמר || –
|-
|colspan="4" align=center|
|}

==תוצאות==
===מוקדמות===

{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
! תוצאה
|-
| 1
|align=right| 
| 6.4 || 8.900 ||
| 15.300 || Q
|-
| 2
|align=right| 
| 6.4 || 8.833 ||
| 15.233 || Q
|-
| 3
|align=right| 
| 6.1 || 8.866 ||
| 14.966 || Q
|-
| 4
|align=right| 
| 6.3 || 8.600 ||
| 14.900 || Q
|-
| 5
|align=right| 
| 6.4 || 8.466 ||
| 14.866 || Q
|-
| 6
|align=right| 
| 6.3 || 8.500 ||
| 14.800 || Q
|-
| 7
|align=right| 
| 6.0 || 8.733 ||
| 14.733 || Q
|-
| 8
|align=right| 
| 6.1 || 8.600 ||
| 14.700 || Q
|- bgcolor=CCCCCC
| 9
|align=right| 
| 6.0 || 8.666 ||
| 14.666 || –
|- bgcolor=CCCC99
| 10
|align=right| 
| 6.0 || 8.633 ||
| 14.633 || R1
|- bgcolor=CCCC99
| 11
|align=right| 
| 5.9 || 8.633 ||
| 14.533 || R2
|- bgcolor=CCCC99
| 12
|align=right| 
| 6.0 || 8.466 ||
| 14.466 || R3
|}

עתודה
העתודה לגמר תרגיל הקרקע היו:
# 
# 
# 

רק שני מתעמלים מכל מדינה יכולים להשתתף בשלב הגמר. לכן, ג'אנג בוהנג מהרפובליקה העממית של סין לא יכול לשמש כעתודה בתחרות הטבעות, אלא אם אחד המתעמלים הסינים האחרים יפרוש מהתחרות.

===גמר===
{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
|- bgcolor=FFFCAF
| 
|align=right| 
| 6.4 || 8.900 ||
| 15.300
|- bgcolor=E5E5E5
| 
|align=right| 
| 6.4 || 8.833 ||
| 15.233
|- bgcolor=EECC99
| 
|align=right| 
| 6.3 || 8.800 ||
| 15.100
|-
| 4
|align=right| 
| 6.1 || 8.900 ||
| 15.000
|-
| 5
|align=right| 
| 6.4 || 8.566 ||
| 14.966
|-
| 6
|align=right| 
| 6.0 || 8.866 ||
| 14.866
|-
| 7
|align=right| 
| 6.1 || 8.700 ||
| 14.800
|-
| 8
|align=right| 
| 6.3 || 7.533 ||
| 13.833
|}

==ראו גם==
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

==הערות שוליים==

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 טבעות
מתוק מתוק

"מתוק מתוק" הוא שיר שכתב אילן גולדהירש והלחין ועיבד אילן מוכיח. להקת פיקוד הצפון ביצעה את השיר בשנת 1971 עם הסולן יגאל בשן שהפך לאחד מלהיטיה הגדולים. השיר עמד בראש מצעד הפזמונים באותה השנה במשך חמישה שבועות רצופים ונבחר כשיר השנה במצעד הפזמונים ה'תשל"א של קול ישראל, אשר שודר בתוכנית מקום בצמרת ברשת ג', וגם במצעד השנתי של גלי צה"ל.

== רקע ==
השיר נכתב לפי בקשתו של בשן, שפנה אל מוכיח, מנהלה המוזיקלי של התוכנית, בבקשה לכתוב שיר בסגנונה של אריתה פרנקלין.

השיר נכלל ב"חייך לעולם", תוכניתה ה-18 של להקת פיקוד הצפון שביים ג'וקי ארקין וניהל מוזיקלית אילן מוכיח. בתוכנית נכלל גם השיר סיירת אגוז, שזכה אף הוא להצלחה והגיע למקום התשיעי במצעד השנתי.

פזמון השיר הוא והוא עוסק בהשקפה חיובית על החיים .

סולן השיר, יגאל בשן ביצע את השיר גם בעצמו בעיבוד יורם צדוק. בשנת 1996 עיבד לו גרסת רוקנ'רול לסיבוב הופעות שערך אחרי הפסקה בת שבע שנים. בשנת 2001 כלל את השיר באלבום האוסף "ציפור קטנה בלב א'".

תיקי דיין ביצעה עם חבורת לול גרסה פרודית לשיר בשם "חמוץ חמוץ" שנכלל בתוכנית השלישית של לול. את קולות הרקע ביצעו אריק איינשטיין ואורי זוהר.

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי להקת פיקוד צפון
קטגוריה:שירים בעברית
Too Drunk to Fuck

"Too Drunk to Fuck" הוא הסינגל הרביעי של להקת דד קנדיז. השיר יצא לאור במאי 1981 בחברת התקליטים צ'רי רד רקורדס עם השיר "The Prey" כבי-סייד. שני השירים מתוך הסינגל זמינים באלבום האוסף Give Me Convenience or Give Me Death משנת 1987.

הסינגל הגיע למקום ה-36 במצעד הסינגלים הבריטי,<ref></ref> למרות שלא נמכר בכמה חנויות תקליטים בגלל שמו הפרובוקטיבי. זה היה הסינגל הראשון בטופ 40 הבריטי שכלל את המילה "fuck" בכותרתו. השיר נאסר להשמעה ברדיו 1 על ידי ה-BBC. ברשימות המצעדים, הוא כונה בדרך כלל "Too Drunk To". כשהשיר הגיע לטופ 40, המגיש טוני בלקבורן התייחס אליו בפשטות כאל "שיא של קבוצה שקוראת לעצמה הדד קנדיז". דד קנדיז סיפקו מדבקה לכמה חנויות תקליטים שנעלבו מהכותרת שבה נכתב: "זהירות: אתה קורבן של עוד קמעונאי מטומטם שמפחד לעוות את דעתך על ידי חשיפת הכותרת של התקליט הזה, אז תקלף לאט ותראה..."

השיר כולל מילים סאטיריות של ג'לו ביאפרה שמציירות תמונה נוקבת של מסיבה מורונית שערורייתית, על רקע ריף רוק גלישה/גראז' רוק כבד של הגיטריסט איסט ביי ריי. "ריף קשה מאוד לנגינה... מאוד, מאוד מהר", ציין הקומיקאי ביל ביילי, שביצע גרסת כיסוי לשיר עם להקת הפאנק שלו Beergut 100. "אתה לא יכול לנגן אותו גם אם אכלת חצי לאגר".<ref></ref> השיר מסתיים בצליל של גבר מקיא.

== משתתפים ==
* ג'לו ביאפרה - שירה
* איסט ביי ריי - גיטרה
* קלאוס פלוריד - גיטרה בס, קולות רקע
* טד - תופים
* Geza X - מפיק

== קישורים חיצוניים ==

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי דד קנדיז
קטגוריה:שירים באנגלית
קטגוריה:שירי גימיק
קטגוריה:שירים על אלכוהול
קטגוריה:שירים שצונזרו על ידי ה-BBC
קטגוריה:מחלוקות סביב טענות לתועבה במוזיקה
קטגוריה:צנזורה במוזיקה
יורם צדוק

יורם צדוק הוא זמר, פזמונאי, מלחין ומעבד מוזיקלי שהיה חבר בלהקת פיקוד הצפון.

==ביוגרפיה==
צדוק שירת בלהקת פיקוד הצפון בשנות ה-70 של המאה ה-20. בשנת 1977 השתתף בתוכניתה "בלילה על הדשא" שהשיר הראשי בה באותו השם הגיע למקום השני במצעד השנתי העברי 1977, ובמקום 25 במצעד שירי הלהקות הצבאיות.<ref>[https://pizmonet.co.il/wiki/בלילה_על_הדשא בלילה על הדשא באתר פיזמונט]</ref>

ב-1986 הלחין צדוק את השיר יבוא יום שכתב מוטי גלעדי שגם ביצע אותו עם שרי צוריאל. השיר זכה בקדם אירוויזיון 1986 בה עבר את הלוואי שביצע בעז שרעבי ושביל הבריחה של ריטה וייצג את ישראל בתחרות בנורווגיה בה הגיע למקום ה-19, שהיה הנמוך ביותר בו זכתה ישראל עד אז.

בשנות ה-80' עבד צדוק עם האחיות אופירה ורוית יוספי והשתתף בכתיבת שיריהן בהם "לשמוח ולרקוד" איתו הופיעו בקדם-אירוויזיון 1989 ו"כל אחד יכול" שהופיע באלבום היחיד שהוציאו.

באותה השנה הלחין לראובן לביא את השיר "כשהוא חוזר הביתה" שכתב דני רובס שהופיע באלבום היחיד שהוציא לביא וזכה להצלחה כשצעד במשך 14 שבועות במצעד השנתי של רשת ג'<ref></ref> והגיע בשיא למקום ה-7 באוגוסט 1989.<ref></ref>

ב-1990 כתב והלחין לאחיות יוספי את השירים "טיפ טיפ טופ" ו"אלוהים".

הוא עבד עם יגאל בשן אותו הכיר בלהקת פיקוד צפון, ועיבד את שיריו בהם הביצוע שלו ללהיט הלהקה מתוק מתוק וב-1995 את השיר "איתך".
הוא ניהל מוזיקלית את להקת הופה היי ותוכנית הטלוויזיה שהציגה את הופעותיהן לצד אבנר חודורוב ואילן הראל.

צדוק ניהל את ההפקה המוזיקלית של פסטיגלים רבים בהם "פסטיגל משפחה" ב-1989, "ריב על הנחיית הפסטיגל" ב-1990 ופסטיגל חיות ב-1995.

בשנת 1998 ניהל מוזיקלית עם קובי אושרת את קלטת שירי הילדים של דפנה דקל.

צדוק מנהל מוזיקלית בשנים האחרונות את הלהקה הייצוגית של המועצה האזורית הגליל העליון.

==קישורים חיצוניים==

==הערות שוליים==

קטגוריה:זמרים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:חברי להקת פיקוד הצפון
אוה איצקוביץ

אוה איצקוביץ (ציגלר) (1922 - 14 באוגוסט 2024) הייתה מאיירת ישראלית. נודעה באיוריה לספר "שמלת השבת של חנה'לה" (1957).

==ביוגרפיה==
נולדה בסקסוניה שבגרמניה בשנת 1922. בשנת 1939 עם פרוץ מלחמת העולם השנייה נמלטה עם משפחתה מגרמניה ליוון, שם למדה ציור דיוקנאות באקדמיה לאמנות באתונה. בשנת 1945 עלתה לארץ ישראל. נישאה לדוד איצקוביץ, לוחם בבריגדה היהודית, ונולד להם בן. 

בשנים 1957–1975 איירה ספרי ילדים עבור ספריית עופר, אך שמה לא הופיע על גבי הספרים שאיירה. 

ב-2013 הוצגה תערוכת יחיד של יצירותיה בשם "ימי התום" באגף הנוער והחינוך של מוזיאון ישראל.

איצקוביץ התגוררה ברמת גן.

==ספרים באיורה==
* "שמלת השבת של חנה'לה" (איור לספר של יצחק דמיאל)
* "אבא שלי" (איור לספר של ימימה שרון)
* "עוגה עוגה" (איור לספר של מירה לובה)
* "שעון בן חייל" (איור לספר של לוין קיפניס)
* "אבא חייל אמיץ" (איור לספר של אוריאל אופק)
* "אני עובד כמו אבא" (איור לספר של אוריאל אופק)
* "עטרה מפוזרת" (איור לספר של אוריאל אופק)

==קישורים חיצוניים==
* 
* 
* 

==הערות שוליים==

קטגוריה:מאיירות ישראליות
קטגוריה:מאיירים ישראלים
קטגוריה:רמת גן: אישים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2024
קטגוריה:ישראלים שנפטרו ב-2024
אליצ'ה בלאנדי

אליצ'ה בלאנדי (באיטלקית: Alice Bellandi; נולדה ב-28 בנובמבר 1998) היא ג'ודוקא איטלקייה המתחרה בקטגוריית המשקל עד 78 ק"ג. בלאנדי היא זוכת מדליית הזהב באולימפיאדת פריז (2024).

==ביוגרפיה וקריירה==

אליצ'ה בלאנדי נולדה בברשה, איטליה ונחשפה לענף הג'ודו לראשונה, כשעלתה על מזרן הג'ודו בגיל שלוש; בגיל 12, לקחה ברצינות יתרה את הג'ודו והפכה לספורטאית בענף זה.

לפני שעברה לקטגוריית המשקל עד 78 ק"ג, היא התחרתה בקטגוריית המשקל עד 70 ק"ג ואף זכתה במדליית ארד בקטגוריה זו במסגרת תחרות גראנד פרי טביליסי 2019. באולימפיאדת טוקיו (2020), היא התחרתה בקטגוריית משקל עד 70 ק"ג, כשהגיעה עד לשלב הראשון של בית הניחומים, שם היא הפסידה לברברה מאטיץ' הקרואטית.

באולימפיאדת פריז (2024), היא ניצחה את ענבר לניר בגמר וזכתה במדליית הזהב.

במסגרת תחרויות הגראנד סלאם יש לה ארבע מדליות זהב, שלוש מדליות כסף ושתי מדליות ארד.

==חיים אישיים==

בלאנדי היא לסבית מוצהרת.

בלאנדי חשפה שהיא סבלה מבולימיה ודיכאון קליני לפני שביצעה את המעבר לקטגוריית המשקל של עד 78 ק"ג בשנת 2021, משום שהיא הרגישה שהיא הוכרחה להישאר בהגבלת המשקל של עד 70 ק"ג.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2022
| גראנד סלאם
| בודפשט
| 
|-
| 2022
| גראנד סלאם
| באקו
| 
|-
| 2022
| גראנד סלאם
| תל אביב
| 
|-
| 2023
| גראנד סלאם
| אבו דאבי
| 
|}

==קישורים חיצוניים==

==הערות שוליים==

קטגוריה:ג'ודוקא איטלקים
קטגוריה:אלופות עולם בג'ודו
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:ג'ודו: מדליסטים אולימפיים
קטגוריה:אלופים אולימפיים מאיטליה
קטגוריה:איטלקים שנולדו ב-1998
ג'ומנג'י (ספר תמונות)

ג'ומנג'י הוא ספר תמונות לילדים משנת 1981 שנכתב ואייר על ידי הסופר האמריקאי כריס ואן אלסבורג.<ref></ref> הספר עוסק במשחק לוח קסום המשלב חיות בר ואלמנטים אחרים בג'ונגל כאשר המשחק משוחק בחיים האמיתיים.

הצלחת הספר הובילה ליצירה של מספר עיבודים. המפורסם ביותר מין העיבודים היה הסרט "ג'ומנג'י" משנת 1995, בכיכובו של רובין וויליאמס. הספר גם היווה השראה לסדרת טלוויזיה מונפשת ושלושה סרטי המשך.

ספר המשך בשם "Zathura" יצא לשווקים ב-2002. גם על בסיס ספר ההמשך נוצר עיבוד קולנועי בשנת 2005.

== תקציר העלילה ==
בתחילת הסיפור אח ואחות, פיטר וג'ודי, מגלים משחק לוח בשם "ג'ומנג'י" בפארק. הם מתחילים לשחק את המשחק בביתם, והם מבינים במהרה שלמשחק יש כוחות על טבעיים. ככל שהם מתקדמים במשחק, האירועים המתוארים בכרטיסי המשחק מתעוררים לחיים, וחיות שונות מהג'ונגל מופיעות בביתם, כולל אריה, קופים, וקרנפים. למרות זאת הילדים ממשיכים לשחק במשחק, בתקווה שאם הם יסיימו את המשחק הכל יחזור לקדמותו. המשחק מסתיים לבסוף ואכן הכל חוזר לקדמותו.

==הערות שוליים==

קטגוריה:ג'ומנג'י
משרד מזכיר הסגל של הבית הלבן

משרד מזכיר הצוות בבית הלבן (באנגלית: White House Office of the Staff Secretary) הוא יחידה במשרד הבית הלבן, האחראית על ניהול זרימת המידע אל הנשיא וממנו. המשרד משמש כמעין "תיבת דואר" מרכזית, ומבצע מגוון רחב של משימות חיוניות לתפקודו השוטף של הבית הלבן. המשרד הוקם בעקבות המלצות הוועדה הראשונה של הובר (Hoover Commission) בשנת 1947. מאז הקמתו, תפקידו של המשרד עבר שינויים משמעותיים, כאשר חלק ניכר מהמשימות הראשוניות שלו הועברו למשרד האדמיניסטרציה.

== תפקידים ==
תפקידי מזכיר הסגל הם:<ref></ref>
* שליטה על זרימת המסמכים אל הנשיא: המשרד משמש כנקודת הכניסה העיקרית לכל המסמכים המיועדים לעיון הנשיא. המשרד מסווג מסמכים לפי חשיבותם ודחיפותם, ומבטיח שהנשיא יקבל את המידע הרלוונטי בזמן הנכון. לדוגמה, מסמך הקשור למשבר בינלאומי יטופל בעדיפות גבוהה בהרבה ממסמך פנימי שגרתי.<ref></ref>
* מעקב אחר זרימת המסמכים היוצאים ממשרד הנשיא: המשרד אחראי על מעקב אחר כל המסמכים היוצאים מהחדר הסגלגל, ולוודא כי הם מתועדים כראוי.
* תיאום וניטור תהליך קבלת ההחלטות: המשרד ממלא תפקיד מרכזי בתיאום וניטור תהליך קבלת ההחלטות בתוך הבית הלבן. המשרד מנתח את ההשלכות הפוטנציאליות של כל החלטה, ומספק לנשיא מידע מקיף כדי לסייע לו לקבל החלטות מושכלות. לדוגמה, לפני חתימה על צו נשיאותי, המשרד ירכז חוות דעת של מומחים בתחומים רלוונטיים, ויבחן את ההשפעות המשפטיות, הכלכליות והפוליטיות האפשריות.<ref></ref>
* אימות נכונות הנאומים הנשיאותיים: המשרד אחראי על אימות נכונות הנאומים הנשיאותיים לפני שנשאים.
* הנשיא [[ברק אובמה מפתיע את חברי לשכת מזכיר הסגל באגף המערבי של הבית הלבן במהלך ביקור מאולתר ב-21 במאי 2009]]הכנת "הספר": המשרד אחראי על הכנת מסמך מקיף המתעד את ההחלטות והפעולות של הנשיא במהלך כהונתו.

== הערות שוליים ==

קטגוריה:הבית הלבן: מחלקות
קן פייג'

קן פייג (; נולד ב-20 בינואר 1954) הוא שחקן וזמר אמריקאי. פייג' יצר את הדמות של "קן" בהפקה המקורית של המחזמר "Ain't Misbehavin'" בברודוויי, וגילם את דמותו של "אולד דויטרונומי" גם בהפקה המקורית של המחזמר "קאטס" בברודוויי וגם בגרסתו המצולמת. פייג' מוכר גם כקולו של אוגי בוגי בזיכיון הסרטים "הסיוט שלפני חג המולד". בנוסף, הוא השתתף בהפקה המקורית של המחזמר "הקוסם" בברודוויי בתפקיד האריה, וכן בהפקה הראשונה של המחזמר "ברנשים וחתיכות" בברודוויי בתפקיד ניקלי-ניקלי ג'ונסון.

== ביוגרפיה ==
קנת' פייג' נולד וגדל בסנט לואיס, מיזורי. הוא גודל כקתולי על ידי אמו גלוריה ועל ידי אביו החורג גארווין גילסטרפ. הוא למד בבתי הספר היסודיים של ברידג'ט של ארין וסנט ניקולס. בזמן שלמד בסנט ניקולס, קיבל השראה ממורה ומבני דוד מבוגר לפנות לתיאטרון. לאחר מכן הוא סיים את לימודיו בתיכון בישופ דובורג בשנת 1972. משם הוא המשיך לקולג' פונטבון בקלייטון, מיזורי, עם מלגה מלאה, שם התמחה בתיאטרון.<ref>[http://www.thehistorymakers.org/biography/ken-page-41 Ken Page Biography.] The History Makers. April 4, 2008. Retrieved January 23, 2019</ref>

=== קריירה ===
קן פייג' ב-2008
פייג' החל את הקריירה שלו במקהלת תיאטרון החוצות "מוני" בסנט לואיס. לאחר שעשה את הופעת הבכורה שלו בברודוויי במחזמר "הקוסם", גילם פייג' את דמותו של ניקלי-ניקלי ג'ונסון בהפקה של המחזמר "ברנשים וחתיכות" (עליו זכה בפרס תיאטרון וורלד). לאחר מכן, הופיע בצוות המקורי של המופע המוזיקלי של פאטס וולר, תפקיד עליו חזר גם בשידור הטלוויזיוני של 1982. בנוסף, הוא חזר לתפקיד זה בהפקת ברודוויי של 1988. בשנת 1982, גילם את אולד דויטרונומי במחזמר "קאטס", ושב לתפקיד בגרסת הווידאו של 1998. פייג' גם התפרסם בכך ששיחק את דמותו של אלוהים בשתי הפקות שונות: במחזמר "פאוסט" של רנדי ניומן בתיאטרון לה ג'ולה ובתיאטרון גודמן, ובמחזמר "ילדי עדן" של סטיבן שוורץ בתיאטראות וסט אנד. פייג' מופיע לעיתים קרובות בתיאטרון "מוני", עם הופעות הכוללות את "ישו כוכב עליון", "אאידה", "הקוסם מארץ עוץ", "עלובי החיים", "מיי וואן אנד אונלי", ו"חנות קטנה ומטריפה".

מלבד "הסיוט לפני חג המולד", הסרטים העיקריים בהם השתתף פייג' הם גן עדן לכלבים, "סיפור אהבה בשלושה פרקים" ו"נערות החלומות". בטלוויזיה שיחק תפקידי אורח בתוכניות כמו "מכושפות" ו"מגע של מלאכים", כמו גם סרטים וספיישלים שונים.

== קישורים חיצוניים ==

== הערות שוליים ==

קטגוריה:מיזורי: אישים
קטגוריה:זמרים אמריקאים
קטגוריה:מדבבים אמריקאים
קטגוריה:זמרים להט"בים אמריקאים
קטגוריה:שחקנים להט"בים אמריקאים
קטגוריה:זמרים אפרו-אמריקאים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אישים זוכי פרס דרמה דסק
קטגוריה:אמריקאים שנולדו ב-1954
וולף מנקוביץ

סיריל וולף מנקוביץ (באנגלית: Cyril Wolf Mankowitz; 7 בנובמבר 1924 – 20 במאי 1998) היה סופר, מחזאי ותסריטאי יהודי-אנגלי.

==ביוגרפיה==
אביו של מנקוביץ היה מוכר ספרים יהודי-רוסי שהיגר לאנגליה וגדל בלונדון. מנקוביץ החל ללמוד ספרות אנגלית באוניברסיטת קיימברידג' בשנת 1943 ולאחר מכן עבד בתחילה כסוחר עתיקות. מאוחר יותר עבר לעסוק בעיתונאות והחל לעבוד כמבקר ספרות ותיאטרון. הוא גם כתב כמה סיפורים קצרים ועד מהרה הפך למחבר של רומנים ומחזות.

ב-1954 החל את הקריירה הקולנועית שלו כתסריטאי, תחילה בעיבודים של יצירותיו הספרותיות. סרטו העלילתי הראשון משקף היטב את מוצאו היהודי והרוסי של מנקוביץ.

בשנת 1962 הציע מנקוביץ לחברו אלברט ברוקולי לפגוש את הארי זלצמן, בעל הזכויות על ספרי ג'יימס בונד, כאשר הראשון אמר שהוא רוצה להפוך את סדרת הספרים לפרויקט הקולנועי הבא שלו. ברוקולי וזלצמן הקימו אז את איון הפקות והחלו בהפקה משותפת של הסרט הראשון בסדרת הסרטים, "ד"ר נו", ומנקוביץ הושכר כאחד מתסריטאי הסרט, אך לבסוף פרש מתפקידו זה. מאוחר יותר היה אחד מתסריטאי הסרט "קזינו רויאל", שאינו הופק על ידי איון הפקות.

==חיים אישיים==
ב-1944 התחתן מנקוביץ עם אן זליגמן, פסיכואנליטיקאית; בני הזוג נפגשו באוניברסיטת קיימברידג'. נולדו להם ארבעה בנים; הבכור שבהם, , הוא צלם.

מנקוביץ מת במחוז קורק שבאירלנד ממחלת הסרטן ב-1998.

במהלך אוגוסט 2010 נחשף כי במשך עשור לאחר מלחמת העולם השנייה נחשד מנקוביץ על ידי ה-MI5 כמרגל למען ברית המועצות. החקירה נגדו נסגרה לאחר שביטל ביקור בברית המועצות ב-1957.

==קישורים חיצוניים==
* 

==הערות שוליים==

קטגוריה:סופרים יהודים בריטים
קטגוריה:מחזאים יהודים בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1924
קטגוריה:בריטים שנפטרו ב-1998
ינה בירו

ינה בירו (במקור עד 1899 לפקוביץ,<ref>Az engedélyt tartalmazó BM rendelet száma/évszáma: 88217/1899.Forrás: MNL-OL 30790. mikrofilm 1026. kép 1. karton. Névváltoztatási kimutatások 1899. év 25. oldal 32. sor</ref> בהונגרית: Bíró Jenő; וראנוב, 15 באפריל 1883<ref></ref> – בודפשט, 21 באפריל 1972)<ref name=":0"></ref> היה וטרינר יהודי-הונגרי, מיקרוביולוג, קנדידט (דוקטורט .CSc) למדעי הרפואה (1952). פעילויות מחקריו הרבים והכתיבה והפרסומים שלו הקשורים לייצור חיסונים נגד מחלות בעלי חיים ומגפות הן משמעותיות ביותר ובין הראשונות בהונגריה בתחום המיקרוביולוגיה של החיסונים בווטרינריה.

== ביוגרפיה ==
ינה לפקוביץ נולד במשפחה יהודית כבנם של סולומון לפקוביץ ושל קטלין בוכסבאום. הוא השלים את לימודיו בקולג' המלכותי הונגרי הווטרינרי, שם השיג דיפלומה וטרינרית ב-1904. ב-1926 זכה בתואר דוקטור בבקטריולוגיה. בין השנים 1904 ו-1914 עבד כווטרינר בקונסנטמיקלוש. במהלך מלחמת העולם הראשונה עבד בדרגת סֶגֶן כווטרינר ראשי (1814–1916). בשנת 1918, הצטרף למכון לייצור חיסונים בחברת "מעבדה בע"מ" בתור בקטריולוג. מסוף שנות ה-30 פעל במקום עבודה בשם "המכון ההונגרי לייצור חיסונים" (Magyar Oltóanyagtermelő Intézet), ולאחר מכן משנת 1948 ב"פילקסיה – מכון לייצור חיסונים של ממלכתי (Phylaxia Állami Oltóanyagtermelő Intézet). הוא פרש לגמלאות ב-1958, אך נשאר עובד המכון זמן רב לאחר מכן. פעילויות המחקר והכתיבה שלו הקשורות לייצור חיסונים נגד מחלות בעלי חיים מגפות הן משמעותיות ביותר.

אשתו הייתה ברטה ויינברגר (1898–1975)<ref></ref> לה נישא ב-1919 בבודפשט ב-9 ביולי.<ref></ref>

הוא הובא למנוחות בבית הקברות היהודי ברחוב קוזמה (1C-11-43).

== לקריאה נוספת ==
* [https://adtplus.arcanum.hu/hu/view/MagyarAllatorvosokLapja_1972/?pg=569&layout=s ינה בירו] (1972) Journal of Hungarian Veterinarians, 27. שנתון 27, גיליון 10. (דרוש מנוי או הרשמה)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944. 1990–2002, (פאל גויאש: חייהם ויצירותיהם של סופרים הונגרים – סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Magyar életrajzi lexikon III: כרך משלים ([https://mek.oszk.hu/00300/00355/html/ABC00523/01815.htm לקסיקון ביוגרפי הונגרי]. עורכת ראשית אגנש קניירש). 

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/b-74700/biro-jeno-74C0C/ ינה בירו], באתר Arcanum
* [https://www.geni.com/people/Jenő-Biró/6000000179050598844 ינה בירו], באתר GENi
* [https://www8.antikvarium.hu/konyv/dr-biro-jeno-dr-bolics-erno-az-allatorvosi-gyakorlat-repetitoriuma-i-iii-916734-0 מספריו: הפרקטיקה של הוטרינריה] (Az állatorvosi gyakorlat repetitoriuma I-III) 1926

== הערות שוליים ==

קטגוריה:יהודים הונגרים
קטגוריה:וטרינרים
קטגוריה:מיקרוביולוגים יהודים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1883
קטגוריה:הונגרים שנפטרו ב-1972
שי חי

שי חי (נולד ב-28 באוגוסט 1983) הוא שחקן, ידוען, מאמן קראטה ישראלי. התפרסם בשל השתתפותו בעונה 7 של תוכנית "האח הגדול".

== ביוגרפיה ==
שי גר בהרצליה. הוא התגורר 7 שנים ביפן. שי היה במגמת תיאטרון בתיכון בו הוא למד. הוא הלך ללמוד קראטה ביפן אצל שיצו קיו הידה' הוא הגיע ללמוד אצלו, לאחר שהיה אלוף ישראל. בהתחלה הוא סירב מספר פעמים ללמד אותו, אבל אחרי כמה זמן נתן לו הזדמנות, והוא ניהל קרב בן שי חי לאלוף יפן ושי ניצח, ולמד אצלו מספר שנים. שי הפסיק ללמד קראטה בישראל, אבל הוא מאמן תלמידים בעת נסיעותיו ליפן ובעצמו מתאמן שם, וקיבל שם את התואר "מאסטר". שי חי עשה סמינר של שלום עולמי הוא טוען שכשהוא לימד אנשים קראטה ניסיה להביא אנשים מכל העולם. ב-2010 ניצח באליפות "אוקינרו" ביפן.<ref name=":3"></ref> בעבר שי חי לימד קראטה בבתי ספר.<ref name=":3" />

=== קריירה ===
ב-2016 התפרסם לראשונה כשהשתתף בעונה ה-7 של תוכנית הריאליטי "האח הגדול" ששודרה בערוץ 2. הוא קיבל את הכוח להעמיד להדחה בפומבי לאורך כל העונה. להעמדה להדחה הוא קרא פינת "כל האמת בפרצוף" שהפכה למותג. במהלך העונה הוא זכה לאהדת צופים רבים, אותם הוא כינה "צבא האמת של שי חי". שי פרש באמצע העונה. בהמשך אותה השנה השתתף בתוכנית "יום בחיי" ששודרה בהוט בידור ישראלי.

ב-2018 השתתף בעונה השלישית של תוכנית הריאלטי "היחידה" ששודרה ב־HOT3.

ב-2019 השתתף שוב באח הגדול, בעונה השלישית של "האח הגדול VIP" ששודרה ברשת 13.

בשנת 2024 שיחק בתפקיד ראשי בסדרת הדרמה "אינדל" ששודרה ב־HOT, בה גילם את דמותו של השוטר אלון אדרי.

=== חיים אישיים ===
ב-2016 כשנכנס לבית האח הגדול סיפר שי כי בילדותו כשהיה בן 6 הוא עבר התעללות, וכתוצאה מזה נשלח ללמוד הגנה עצמית.

ב-2018 התחתן עם תניה גרבר שהיה עימה באח הגדול ועימה מנהל עסקי הפקה בעולמות התוכן, הרשתות החברתיות ועריכת הווידאו, הם מייצרים עבור לקוחות עסקיים סרטונים שיהפכו לוויראליים באינסטגרם ובטיקטוק. שי הוא אב לשלושה ילדה אחת מטניה ושני הילדים הם מנישואים קודמים.

בעבר הוא ניסה להתאבד, וגם הוגשה תלונה מאישה שטענה שהוא הפיץ תמונות עירום שלה וסחט אותה באיומים, וגם ששכב עם קטינות. אך המשטרה סגרה את התיק נגד שי חי.

ב-2024 סיפר בכתבה באתר "אייס" שהוא קיבל איומים על חייו בגלל הדמות שמגלם בסדרה "אינדל".

== קישורים חיצוניים ==
* 
* 
* 
* 
* 

== הערות שוליים ==

קטגוריה:מאמני קראטה ישראלים
קטגוריה:משתתפי היחידה (תוכנית טלוויזיה ישראלית)
קטגוריה:מתחרי האח הגדול (ישראל)
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1983
ג'ון סארנו

ג'ון ארנסט סרנו ג'וניור (23 ביוני 1923 - 22 ביוני 2017) היה פרופסור לרפואה שיקומית בבית הספר לרפואה של אוניברסיטת ניו יורק, ורופא מטפל במכון לשיקום במרכז הרפואי של אוניברסיטת ניו יורק.

== בִּיוֹגְרַפִיָה ==
סרנו סיים את בית הספר התיכון ניוטון בגיל 16. הוא חזר על השנה האחרונה וסיים שוב את בית הספר הפרטי הוראס מאן בברונקס. הוא סיים תואר ראשון במכללת קאלאמזו במישיגן בשנת 1943 ומייד עם סיום הלימודים הצטרף לצבא ועבד בבתי חולים שדה באירופה במהלך מלחמת העולם השנייה. עם סיום המלחמה החל ללמוד רפואה בבית הספר לרפואה של אוניברסיטת קולומביה וסיים בשנת 1950

סרנו התחתן עם פני פאט. נולדו להם שלושה ילדים: לינדיאן, לורן ודייוויד. הם התגרשו ב-1966. הוא התחתן בשנית ב-1967, הפעם למרתה למארק, שאותה הכיר במכון רוסק. הייתה להם בת אחת, כריסטינה.

תסמונת שריר המתח

ההישג הבולט ביותר של סרנו הוא הפיתוח, האבחון והטיפול בתסמונת המתח המיונאורלית (TMS), אשר כיום אינה מקובלת ברפואה המיינסטרים. לדברי סרנו, TMS היא מחלה פסיכוסומטית הגורמת לכאבי גב, צוואר וגפיים כרוניים שאין להם מזור בטיפולים רפואיים סטנדרטיים. הוא כולל מחלות אחרות, כגון בעיות במערכת העיכול, הפרעות דרמטולוגיות ופציעות חוזרות ונשנות הקשורות ל-TMS. סרנו מצהיר כי הוא טיפל בהצלחה ביותר מעשרת אלפים מטופלים במכון רוסק באמצעות התאוריה שלו אשר התבססה על יחס פסיכולוגי ורגשי לכאבם ולתסמינים. התיאוריה של סרנו היא, בחלקה, שהכאב או תסמיני מערכת העיכול הם "הסחת דעת" לא מודעת המסייעת בהדחקה של בעיות רגשיות עמוקות שאינן מודעות. סרנו מאמין שכאשר מטופלים חושבים על מה שעשוי להיות מטריד אותם בתת-מודע שלהם, הם יכולים להביס את האסטרטגיה של מוחותיהם להדחיק את הרגשות החזקים הללו; כאשר רואים את התסמינים כפי שהם, התסמינים אינם משרתים שום מטרה, והם נעלמים. תומכי עבודתו של סרנו שיערו שיש קושי מובנה בביצוע הניסויים הקליניים הדרושים להוכחה או להפריך את האבחנה, מאחר שקשה לערוך ניסויים קליניים במחלות פסיכוסומטיות.

קטגוריה:רופאים אמריקאים
קטגוריה:בוגרי מכללת קאלאמזו
קטגוריה:בוגרי בית הספר לרפואה באוניברסיטת קולומביה
קטגוריה:סגל אוניברסיטת ניו יורק
קטגוריה:אמריקאים שנולדו ב-1923
קטגוריה:אמריקאים שנפטרו ב-2017
גאוגרפיה של אירלנד

אירלנד היא אי בצפון אירופה, בצפון האוקיינוס האטלנטי. אורכו של האי מגיע עד כ-480 ק"מ בין צפון לדרום, ועד 275 ק"מ בין מזרח למערב. הוא שוכן ליד הקצה המערבי של המדף היבשתי האירופי, חלק מהלוח האירו-אסיאתי. המאפיינים הגאוגרפיים העיקריים של אירלנד כוללים מישורים נמוכים המוקפים בהרי חוף. הפסגה הגבוהה ביותר היא של קרנטול, שגובהה 1,039 מטר מעל פני הים. בקו החוף המערבי ישנם איים רבים וחצאי איים, וכן לשון יבשה ומפרצים, בעוד שהחופים הדרומיים והצפוניים כוללים מספר קטן יותר של פתחי ים משמעותיים, כגון לו פויל ו- נמל קורק ; אף חלק מהאדמה אינו נמצא במרחק של יותר מ-110 ק"מ מהים.

== חלוקת האי ==
אירלנד חולקה מנהלית ל-4 פרובינציות שמאגדות 32 מחוזות, אם כי ההסדרים הנוכחיים, במיוחד בצפון אירלנד, שונים מהמודל המקורי. האי כמעט חצוי על ידי נהר שאנון, אשר בגובה 360.5 ק"מ עם שפך של 102.1 ק"מ, והוא הנהר הארוך ביותר באירלנד. הנהר זורם דרומה ממחוז קאבן והוא יוצר את הגבול בין הפרובינציות קונאכט וליינסטר, ומאוחר יותר מנסטר, ונשפך לאוקיינוס האטלנטי מדרום מערב ללימריק. ישנם מספר אגמים גדולים לאורך נהרות אירלנד, אשר לוך ניי הוא הגדול שבהם.

=== חלוקה פוליטית ===
מבחינה פוליטית, האי מורכב מהרפובליקה של אירלנד, עם סמכות שיפוט על כחמש שישיות מהאי, ומצפון אירלנד, המהווה חלק מהממלכה המאוחדת, עם תחום השיפוט על השישית הנותרת. האי ממוקם מערבית לאי של בריטניה הגדולה, והוא שוכן בקווי האורך והרוחב: 53°N 8°W בקירוב. שטחו הכולל של האי הוא 84,421 קמ"ר, והוא מופרד מבריטניה הגדולה על ידי הים האירי. הוא מתוחם בצפון ובדרום בהתאמה על ידי התעלה הצפונית ותעלת סנט ג'ורג', ומיבשת אירופה על ידי הים האירי. אירלנד מהווה את גוש היבשה השני בגודלו באי הבריטי, יחד עם בריטניה הגדולה והאי מאן.<ref></ref><ref name="postwarculture"></ref>

=== אקלים ומשאבי טבע ===
לאי יש אקלים אוקיאני ממוזג, מתון ולח, והוא חם יותר משטחי יבשה אחרים באותו קו רוחב בשל מיקומו מול הרוחות באוקיינוס האטלנטי, זרמי האוקיינוס ומחזוריות הים. האי הוא אחד האזורים הכי פחות מיוערים באירופה, אמנם הייעור הולך וגדל, אך יש לו מגזר חקלאי חזק. יש בו מגוון מצומצם של משאבי מינרלים, והיו בו רק שני מצבורי גז עיקריים וללא מרבצי נפט. באי נעשה שימוש פעיל באנרגיה הידרואלקטרית, וחוות רוח מתרחבות; אנרגיית השמש או הגאות והשפל עדיין לא מנוצלת במידה רבה.

== קישורים חיצוניים ==

== הערות שוליים ==

קטגוריה:אירלנד: גאוגרפיה
לאון רחלנקו

לאון (הבל) רחלנקו (ברוסית: Леон Гдальевич Рахленко; 6 בספטמבר 1907 - 9 במרץ 1986) היה שחקן, במאי תיאטרון ומורה למשחק סובייטי ממוצא יהודי. בשנת 1966 הוא קיבל תואר אמן העם של ברית המועצות. היה לו אח אלכסנדר שהיה שחקן תיאטרון בלנינגרד.
==קורות חיים==
הבל (לאוניד, לאון) רחלנקו נולד בשנת 1907 בכפר טרחובקה שב מחוז הומל (אז בתחומי האימפריה הרוסית כיום בבלארוס למשפחה יהודית. בהמשך המשפחה עברה לקלינצי. בשנת 1924 הוא התחיל ללמוד משחק בבית ספר לאמנות בלנינגרד וסיים את הלימודים בשנת 1927. בהמשך הוא עבד במספר תיאטראות.

בשנת 1929 רחלנקו נכלל בסגל התיאטרון הלאומי על שם יאנקה קופלה במינסק ועבד בו עד לשנת 1981. בשנת 1935 הוא מונה לבמאי תיאטרון. בשנים 1938-1943 הוא היה מנהל אמנותי של התיאטרון.

ליד התיאטרון פעל סטודיו ללימוד משחק. בשנים 1956/57 ו-1967/69 רחלנקו היה מנהל אמנותי של הסטודיו.

בנוסף לעבודה בתיאטרון רחלנקו הצטלם במספר סרטי קולנוע, רובם צולמו באולפני "בלארוספילם".

על פעילותו רחלנקו קיבל מספר עיטורים לרבות עיטור הדגל האדום של העמל 3 פעמים. בשנת 1966 הוענק לו תואר אמן העם של ברית המועצות.

אשתו לידיה רז'צקי הייתה שחנית באותו תיאטרון.

רחלנקו נפטר בשנת 1986 במינסק ונטמן בבית העלמין בעיר.

==קישורים חיצוניים==

* [https://proekt-wms.narod.ru/zvezd/rahlenko.htm ביוגרפיה] 

קטגוריה:במאי תיאטרון רוסים
קטגוריה:במאי תיאטרון יהודים
קטגוריה:שחקני תיאטרון יהודים
קטגוריה:שחקני תיאטרון סובייטים
קטגוריה:מורים למשחק
קטגוריה:מקבלי עיטור הדגל האדום של העמל
קטגוריה:מקבלי עיטור מהפכת אוקטובר
קטגוריה:ילידי 1907
קטגוריה:נפטרים ב-1986
ווסטוק K

ווסטוק K (ברוסית: Восток (8K72K), באנגלית: Vostok K, תרגום: מזרח) היה שדרוג של משגר "לונה" שהיה מבוסס של הטיל הבליסטי R-7. הוא נוצל לשיגור למסלול של חלליות מאוישות "ווסטוק" כחלק מתוכנית ווסטוק (התוכנית המאוישת הראשונה של ברית המועצות) ומספר חלליות לא מאוישות. המשגר כלל שלוש שלבים. כל השיגורים בוצעו מכן שיגור מס' 1 בקובמודרום בייקונור (כיום בשטח קזחסטן).

השיגור הראשון בוצע בשנת 1960. לאחר 425 שניות של טיסה מנוע של השלב האחרון כשל וחללית לא הגיע למסלול. כלבים שהיו בחללית נחתו בכדור הארץ ושרדו. בתחילת 1961 בוצעו עוד שני שיגורים עם כלבים שהסתיימו בהצלחה. ב-12 באפריל 1961 בוצע שיגור חללית מאוישת ווסטוק 1 עם יורי גגרין על הסיפון. זו היה שיגור ראשון של בן אדם לחלל (ארצות הברית הצליחה במשימה מאוחר יותר). בהמשך בוצעו שיגורים מאוישים נוספים במסגרת תוכנית ווסטוק וכולם הסתיימו בצהלחה.

המשגר נוצל גם בשיגור מספר חלליות אך כבר בשנת 1964 הוחלף במשגר מתקדם יותר מדגם ווסטוק 2.

==קישורים חיצוניים==

* [http://www.astronautix.com/v/vostok8k72k.html תיאור המשגר] 
* [http://www.russianspaceweb.com/vostok_lv.html תיאור המשגר] 
* [https://space.skyrocket.de/doc_lau_det/vostok-k.htm רשימת שיגורים]

קטגוריה:משגרים סובייטיים
ווסטוק 2 (משגר לוויינים)

ווסטוק 2 (ברוסית: 2 Восток (8A92), באנגלית: Vostok 2, תרגום: מזרח) היה שדרוג של משגר "ווסטוק K" שהיה מבוסס של הטיל הבליסטי R-7. הוא נוצל לשיגור למסלול של לוויני צילום לצורכי ריגול מסדרה "זניט". המשגר כלל שלוש שלבים. השיגורים בוצעו מכן שיגור מס' ו-311 בקוסמודרום בייקונור (כיום בשטח קזחסטן) ומכן שיגור 41 בקוסמודרום פלסצק.

שדרוג המשגר כלל שימוש במנועים משופרם בעלי דחף גבוה יות.ר הדבר אישפר לנצל את המשגר לשיגור לוויינים ריגול מסדרה חדשה.בשיגור הראשון ב-1 ביוני 1962 הסתיים בכישלון. מתקני כן שיגור נהרסו ונדרש שיפוץ משמעותי שגרם לדחיות של שיגורים מתוכננים. בצסך כול בוצוע 45 שיגורים מהם 40 הסתיימו בצהלחה.

בשנת 1967 הופסק שימוד במשגר לטובת משגר מדגם "ווסחוד".
==קישורים חיצוניים==

* [http://www.astronautix.com/v/vostok8a92.html תיאור המשגר] 
* [http://www.russianspaceweb.com/vostok_lv.html תיאור המשגר] 
* [https://space.skyrocket.de/doc_lau_det/vostok-2.htm רשימת שיגורים]

קטגוריה:משגרים סובייטיים
ניב תשבי

ניב תשבי (נולד ב-1986) הוא אמן חזותי, מעצב ומאייר ישראלי, המתמחה באיור חדשני רב-ממדי.

תשבי בוגר המסלול לאיור במחלקה לתקשורת חזותית בבצלאל אקדמיה לאמנות ועיצוב ירושלים (2008-2012).

תשבי יוצר מיצבים פיסוליים, מעצב ומאייר ספרים (בין השאר אייר את הספר "שר הילדים" מאת לאה גולדברג), מעצב תפאורות ויוצר אמנות קיר. השתתף בפרויקטים של עיריית תל אביב-יפו לאמנות קיר במרחב הציבורי.

ב-2018 זכה בפרס מוזיאון ישראל לאיור ספר ילדים על שם בן-יצחק (ציון לשבח). מועמד לפרס אדמונד דה רוטשילד לעיצוב 2024 בתחום התקשורת החזותית, בקטגוריית מעצב צעיר.

תערוכת הקרנבל (2023–2024, מוזיאון הרצליה) היא מיצב פיסולי, הפרויקט הגדול ביותר שייצר תשבי מבחינת היקף העבודה ועומק תהליך היצירה. תשבי מכנה אותה "קרנבל של צחוק ופחד". תוכנה נע על התפר שבין קרנבל למצעד, ומבטא סוגים שונים של טשטוש גבולות, לדברי תשבי: .

== תערוכות ==
איור בתערוכה ניב תשבי: איור עירוני, [[מגדל מאייר ברוטשילד, 2014]]
* 2014 – משחקים במוזיאון העיצוב. מוזיאון העיצוב חולון.
* 2014 – ניב תשבי: איור עירוני. תערוכת יחיד. מגדל מאייר ברוטשילד.
* 2015 – Comfort Zone. גלריה בנימין, תל אביב.
* 2015 – החיים עצמם. בית האמנים תל אביב.
* 2017 – סנוז. תערוכת יחיד. מחסן 2, נמל יפו.
* 2016 – אות. איור, אובייקט. סטודיו NNN, תל אביב-יפו.
* 2016 – המקום הכי חם בגיהנום. בית רומנו (תל אביב).
* 2019 – איור זה כל הסיפור: זוכי פרס מוזיאון ישראל לאיור ספר ילדים. מוזיאון ישראל.
* 2019 – חממת מפעל הפיס לעיצוב, בצבע טרי, היריד לאמנות עכשווית, תל אביב.
* 2019 – רזוננס 2019 – שעת רחצה. שבוע האיור, סדנת בעלי המלאכה.
* 2023–2024 – ניב תשבי | הקרנבל. מוזיאון הרצליה.
* 2024 – המשתזפים. מוזיאון תל אביב לאמנות.

== הערות שוליים ==

קטגוריה:מעצבים ישראלים
קטגוריה:מאיירים ישראלים
קטגוריה:ישראלים שנולדו ב-1986
קטיל קני

קטיל קני (ברבים: קטלי קני. שיבוש נפוץ: קטלא קניא. בעברית: קוטל קנים) הוא כינוי תלמודי לאדם פשוט וחסר השכלה, שאין להתחשב בדעתו. הביטוי המלא הוא קטיל קני באגמא, כלומר אדם שעיסוקו הוא קצירת קנים באגם - עיסוק שאינו דורש חכמה. יכולות או ידע.

==מקור הביטוי==
הביטוי מגיע מהתלמוד, בו הוא נמצא בשני מופעים: ב, (אמרו לו: רבך היה קוטל קנים באגם). וב (וכי אנו קוטלי קנים באגם הננו?!). רש"י במסכת שבת מבאר את האמירה: אינו אלא קוצץ קנים, שהרי אפילו לפרש משנה כראוי אינו יידע. ה"יד רמה" על סנהדרין מציין כי מדובר באנשים שאין בהם תועלת.

האזכור שבמסכת סנהדרין דומה יותר לשימוש הרווח כיום, בו משתמשים בביטוי על דרך השלילה, לומר על אדם שאינו קוטל קנים כהצהרה כל כך שאין להקל ראש בו וביכולותיו.

==שימושים מודרניים==
השימוש בשיבושו הארמי או בתרגומו העברי של הביטוי קיים עד היום בשיח ובתרבות. כך לדוגמא אצל ביאליק: "אשתו, ברוך השם, אף היא אינה קטלא קניא" ([http://www.benyehuda.org/bialik/resh01.html "סוחר"]); "ואני – כלום סובר אדוני קוטל קנים אנכי" (איש הספון).

==הערות שוליים==
זרח אילייב

זרח אילייב (באזרית: Zarah İliyev; נולד ב-8 בספטמבר 1966) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad).

הונו של ניסנוב מוערך בכ-3.3 מיליארד דולר והוא מדורג במקום ה-48 בין עשירי רוסיה, במקום ה-1027 בין האנשים העשירים ביותר בעולם ובמקום ה-132 בין היהודים העשירים בעולם על פי מגזין פורבס<ref></ref><ref></ref>.

== ביוגרפיה ==
אילייב נולד בשנת 1966 בכפר קירמיזי קסבה, אזרבייג'ן לבינשן אילייב שהיה סנדלר ובילדותו פתח עסק קטן לייצור כיסויי ראש במחוז גובה אשר בצפון אזרבייג'ן<ref></ref><ref></ref><ref name=":0" /><ref></ref>.

בתחילת שנות ה-90 לאחר שסיים את לימודיו, עבר להתגורר במוסקבה.

=== קריירה ===
בשנת 1992, הקים יחד עם גוד ניסנוב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות<ref name=":0"></ref><ref></ref>.

בשנת 2022, ממשלת אוקראינה הטילה עליו סנקציות בטענה שהוא מספק מקור הכנסה חשוב לממשלת רוסיה.

בשנת 2023, נכלל אילייב ברשימת הסנקציות שהטילה ארצות הברית.

=== חיים אישיים ===
אילייב נשוי, מתגורר במוסקבה ואב לשני ילדים.

== ראו גם ==
* גוד ניסנוב
* אילהאם רחימוב

== קישורים חיצוניים ==

* [https://www.inn.co.il/news/422723 מרכז ראשון בעולם ל"יהודי הקווקז"], ערוץ 7
* [https://www.kolhazman.co.il/465261/הפטרונים-גוד-ניסנוב-וגבריאל-גרמן-זכרי הפטרונים גוד ניסנוב וגבריאל גרמן זכרייב בקרסניה סלבודה], באתר כל הזמן
* [https://www.makorrishon.co.il/nrg/online/1/ART2/499/840.html האוליגרכים מהקווקז נעצרו בשדה בשל חזותם], באתר מקור ראשון
* [https://bizzness.net/אזרבייגאן-המיליארדרים-היהודיים-באו-ל/ אזרבייג'אן: המיליארדרים היהודים באו לפגוש את הנשיא], באתר ביזנס
* [https://bizzness.net/אזרבייגאן-המיליארדרים-היהודיים-באו-ל/ נשיא אזרבייגא'ן: היהודים חיים בהרמוניה עם הלאומים האחרים במדינתו], באתר ביזנס
* [https://www.kikar.co.il/world-news/297566 היהודים הקווקזים הפכו לקהילה המובילה ביהדות רוסיה], באתר כיכר השבת

== הערות שוליים ==

קטגוריה:אנשי עסקים רוסים
קטגוריה:יהודים אזרים
קטגוריה:מיליארדרים יהודים
קטגוריה:מיליארדרים רוסים
Die with a Smile

"Die with a Smile" הוא שיר של הזמרים האמריקאים ליידי גאגא וברונו מארס. הוא יצא לאור ב-16 באוגוסט 2024, באמצעות חברת התקליטים אינטרסקופ רקורדס. השיר נכתב על ידי גאגא ומארס, לצד אנדרו ואט, דרנסט "דימייל" אמיל השני וג'יימס פאונטלרוי, והופק על ידי ארבעת הקודמים.

== רקע ופיתוח ==
האמנים הופיעו יחד לראשונה בתצוגת האופנה של ויקטוריה'ס סיקרט 2016 ב-30 בנובמבר 2016, כחלק מההרכב.<ref></ref> ביוני 2024, מארס התוודה שהוא רוצה לשתף פעולה עם ליידי גאגא בשיר או "לשיר איתה במהלך השהות שלה בלאס וגאס". ב-12 באוגוסט, מארס וגאגא החלו לעקוב זה אחר זה באינסטגרם.<ref></ref> באותו יום, גאגא פרסמה סדרה של אימוג'ים בפוסט באינסטגרם של מארס מהופעתו במקסיקו סיטי. ב-13 באוגוסט, גאגא שיתפה סרטון שלה מנגנת כמה אקורדים של השיר בפסנתר. במהלך הסרטון, היא לבשה חולצה עם הפנים של מארס.<ref name="BBSD"></ref> למחרת, מארס פרסם תמונה בה הוא לובש חולצת טריקו עם פניה של גאגא עליה.<ref></ref>

בעבר, פוסט מ-"Rumor Mill" של Hits Daily Double הכריז על שיתוף פעולה בין גאגא למארס, וחשף את שם השיר.<ref name="BBSD"/> "Die with a Smile" הוכרז רשמית ימים לאחר מכן ב-15 באוגוסט. עטיפת הסינגל הנלווית מציגה את האמנים לבושים בתלבושות "מערביות" באדום-כחול, כאשר גאגא מעשנת סיגריה ומארס חובש כובע קאובוי. נציגי גאגא אישרו שהשיר יהיה סינגל עצמאי וגאגא עצמה הוסיפה בהודעת האינסטגרם שלה שהוא משמש כתוכן חדש למעריצים בזמן שהם "מחכים ל-LG7", אלבום האולפן השביעי שלה.

== וידאו קליפ ==
גאגא חשפה באינסטגרם לצד ההכרזה על השיר כי יפורסם לשיר וידאו קליפ בסמוך לצאתו. בווידאו קליפ, בבימוים של מארס ודניאל ראמוס, נראים גאגא ומארס בתלבושות כחולות אותן הם לובשים גם בעטיפתו של הסינגל. בקליפ נראה הצמד מבצע את השיר על סט במת רטרו כשמצלמה בשחור-לבן מקליטה אותם. מארס מנגן בגיטרה כשהוא חובש כובע קאובוי בזמן שגאגא מנגנת על הפסנתר כשהיא לובשת טייץ אדום.<ref></ref>

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" | מקור
|-
! scope="row" | גרמניה
| rowspan="3" | 16 באוגוסט 2024
| rowspan="5" | תקליטור
| rowspan="5" | אינטרסקופ רקורדס
| align="center" | <ref></ref>
|-
! scope="row" | הממלכה המאוחדת
| align="center" | <ref></ref>
|-
! scope="row" | ארצות הברית
| align="center" | <ref></ref>
|-
! scope="row" | קנדה
| 23 באוגוסט 2024
| align="center" | <ref></ref>
|-
! scope="row" | צרפת
| 27 באוגוסט 2024
| align="center" | <ref></ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי ליידי גאגא
קטגוריה:שירי ברונו מארס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי ליידי גאגא
קטגוריה:בלדות פופ
קטגוריה:סינגלים בהוצאת אינטרסקופ רקורדס
תעודת עיוור

תעודת עיוור לצמיתות במדינת ישראל
תעודת עיוור היא תעודה הניתנת לאנשים עיוורים או לקויי ראייה לפי קרטריוני זכאות. 

== היסטוריה ==
בשנת 1969 בוצע ניסיון ראשון במדינת ישראל להנפקת תעודות עיוור ממשלתיות עבור 7,000 זכאים, מטעם משרד הסעד.<ref></ref>

== תנאי זכאות ==
תנאי הזכאות במדינת ישראל נקבעו לפי סטנדרטים בינלאומיים המשותפים למדינות רבות במערב אירופה וזאת לפי הגדרת "עיוורון לפי חוק" (Legally Blind).<ref></ref><ref></ref>

הזכאות לתעודה לפי הקרטריונים הבאים:

* היעדר ראייה מוחלט (NLP - no light perception).
* חדות ראייה שאינה עולה על 3/60 בעין הטובה יותר.<ref name=":0">גם לאחר פעולות לתיקון הראייה.</ref> (בארצות הברית 20/200).<ref></ref>
* שדה ראייה שאינו עולה על 20 מעלות בעין הטובה יותר.<ref name=":0" />

== תהליך קביעת הזכאות ==

בדיקה של רופא עיניים בקהילה היא התחנה הראשונה עבור המבקש לבדוק את זכאותו לתעודת עיוור. רופא העיניים ממלא טופס בקשה לתעודת עיוור ובו קרטריונים המופיעים בתקנה לפי תוצאות של בדיקת העיניים (חדות ראייה, שדות ראייה).<ref></ref>

העברת הטופס למחלקה לשירותים חברתיים/עמותת על"ה בצירוף תמונת פספורט וצילום תעודת זהות.

לאחר מכן מתקיימת בדיקה על ידי רופא אמון שהוא רופא עיניים מומחה שקיבל הסמכה מיוחדת מהמדינה לאשר (או לשלול) זכאות לתעודת עיוור. בסוף התהליך אישור פרוצדורלי של הנהלת שירות ראייה, שמיעה וטכנולוגיה - רש"ט (לשעבר השירות לעיוור).<ref></ref>

לוקים בראייתם שהגישו בקשה להנפקת תעודת עיוור / לקוי ראיה וזכאותם לקבלת תעודה נדחתה, זכאים להגיש בקשה לעיון מחדש של הרשות.<ref></ref> 

== זכויות ==
במדינת ישראל התעודה מעניקה למחזיקים בה שירותים וזכויות שונות בהן: פטור ממס הכנסה, הנחה בארנונה,<ref></ref> שיקום מקצועי, נסיעה חופשית בתחבורה ציבורית, כניסה עם מלווה למקומות מסוימים ללא עלות ופטור מתור.<ref>פטור מתור ניתן בפועל על ידי תעודת נכה שמצוין בה הזכות לפטור מתור וכניסה ללא עלות למלווה. לכל בעל תעודת עיוור יש באופן אוטומטי תעודת נכה עם זכויות אלו.</ref><ref></ref>

ביטוח לאומי מעניק 100% נכות לבעלי תעודת עיוור.

== מאפייני אוכלוסיה ==
במדינת ישראל (נכון ל-2023) חיים כ-23,115 נושאי תעודת עיוור.<ref></ref>

התפלגות גיל הזכאים לתעודת עיוור:

* 7% ילדים
* 29% בוגרים 67-18
* 64% מבוגרים בגילאי 68 ומעלה.

== הערות שוליים ==

*
זהות
קטגוריה:ממשל ומדיניות
קטגוריה:אמצעי זיהוי
טיפול לילי

טִיפּוּל לֵילִי היא סדרת טלוויזיה ישראלית מסוגת דרמה, שיצר ותסרט רענן כספי, שודרה ב-yes החל מ-30 ביוני 2024. הסדרה עוקבת אחרי טיפולים פסיכולוגיים בשעות הלילה שעורך למטופליו פסיכולוג קליני ערבי ישראלי בשם לוּאַי מנסור (לעיתים נהגה בסדרה לוּאִי, מגולם על ידי יוסף סוויד). במקביל עוקבת הסדרה אחרי סיפור חייו של לואי ושל משפחתו. הסדרה עוסקת בזמן הווה, עם פלאשבקים לעבר של לואי ושל מטופליו, כאשר לואי מלווה כביכול את מטופליו באירועים שבהם הם נזכרים. 

== עלילת הסדרה == 
לואי מנסור מנסה למצוא את דרכו המקצועית והמשפחתית לאחר שאשתו היהודייה, שירן (רננה רז), שמה קץ לחייה. ילדיו של לואי אמיר 'מירו' (נער מתבגר, מגולם על ידי שון עיסא) ונור (בת 9, מגולמת על ידי אריאלי כץ) מתמודדים עם קשיים על רקע האובדן. לאור המורכבות בשילוב התפקוד המקצועי והמשפחתי, לואי מחליט לעבור לקבלת מטופלים בשעות הלילה. אחותו ההריונית של לואי, מירה (לוסי איוב), מגיעה לגור איתו כדי לסייע לו. זאת על רקע משבר זוגי שלה עם בן זוגה, כארים (פיראס נסאר), ופרידה ממנו. 

הסדרה מלווה את טיפוליהם של מספר מטופלים: 
*יסמין (שירה האס), גיימרית 'חנונית-מחשבים' שכמעט לא יוצאת מביתה. מקיימת קשר קרוב עם חבר מחו"ל בלי שראתה אפילו את תמונתו. 
*יעקב סימן-טוב (יעקב זאדה-דניאל), חרדי בדיכאון שניסה לשים קץ לחייו בעקבות משבר זוגי.
*אפי (תומר יוסף), בן אדם פרטי, בתסבוכת זוגית.
*נועם (ירון ברובינסקי), מנהל מחלקת טיפול נמרץ, צריך אישור מפסיכולוג כדי לחזור לעבודתו לאחר אירוע במחלקה שלו. 
במהלך הסדרה לואי פוגש בשעות לפנות בוקר בנוגה (דאנה איבגי), אחראית על מאפייה בסופרמרקט הסמוך, ונוצר ביניהם קשר. במקביל, לואי משכיר את הקליניקה שלו בשעות היום למטפלת בתנועה (לנה פרייפלד). בהמשך העונה היא מעבירה מפגשים טיפוליים ללואי ומתחילה לטפל בבנו.

== מוטיבים מרכזיים ==
אובדנות – הסדרה עוסקת בנסיבות ההתאבדות של שירן. לואי נע בין האשמה עצמית שלא דאג לה כראוי, ובין האשמת הפסיכולוג שלה (עודד פהר) שלא השכיל למנוע את ההתאבדות. במקביל עוסק לואי במאמץ למנוע את הניסיון האובדני הבא של מטופלו יעקב סימן-טוב.

ערביי ישראל – בסדרה מוצגים קשיים שעמם מתמודדים ערביים ישראלים ומשפחות מעורבות. לואי ומירה מדברים ביניהם בערבית ליד הילדים. לואי רוכב על אופניו כדי לחלץ את בנו שהיה בסביבת פיגוע, ונרדף על ידי שוטרים שחושדים בו שהוא קשר לפיגוע. אפי מדבר ליד לואי בערבית מתוך הנחה שלואי לא מבין את השפה.

== השוואה לסדרות אחרות ==
הסדרה בולטת בדמיונה לסדרה הישראלית "בטיפול" ששודרה בין השנים 2005–2008.

== קישורים חיצוניים ==
* 

* 
* 
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:Yes הטלוויזיה בלוויין: תוכניות וסדרות
Police Truck

"Police Truck" הוא שיר של להקת הפאנק רוק האמריקאית דד קנדיז. השיר יצא לאור במקור במאי 1980 כבי-סייד של הסינגל "Holiday in Cambodia" ומאוחר יותר ביוני 1987 כרצועה הפותחת באלבום האוסף של הלהקה Give Me Convenience or Give Me Death.

השיר הוא התקפה סאטירית על מעשיהם של שני שוטרים ולוקח מבט בגוף ראשון מהרשויות עצמן.<ref></ref> הוא נוצר בהשראת תקרית שהתרחשה באוקלנד בסוף שנות השבעים.<ref></ref> הוא גם מתפקד באופן כללי יותר כהתקפה על שחיתות משטרתית של אותה תקופה.<ref></ref>

"Police Truck" היה אחד השירים הפופולריים הראשונים של הקנדיז. השיר בנוי סביב מקצב רוק גלישה (בדומה לשירים שנשמעו בסינגלים אינסטרומנטליים מוקדמים כמו "Pipeline" של להקת Chantays), ומודגש על ידי מובילי הגיטרה המהדהדים של איסט ביי ריי והפזמון היורד "ride, ride, how we ride". "Police Truck", כמו רבים משירי הלהקה, משמש דוגמה ליכולת של Dead Kennedys לתאר תרחיש מטריד באמצעות מילים הומוריסטיות.

== בתרבות הפופולרית ==
השיר הופיע בפסקול של משחק הסקייטבורד הפופולרי Tony Hawk's Pro Skater, לאחר שקיבל רישיון מלהקת דד קנדיז לשעבר. רישיון זה עורר ביקורת מצד מעריצים רבים של דד קנדיז, שהשתמשו בו כדי לטעון כי איסט ביי ריי, קלאוס פלוריד וד.ה. פליגרו אינם מחויבים עוד לאמונות האנטי-תאגידיות של הלהקה, בניגוד לסולן ג'לו ביאפרה; עם זאת, אלטרנטיב טנטקלס נתנו אישור לשיר להופיע במשחק.<ref></ref> ביאפרה מכחיש שזה קרה. השיר מופיע כגרסת כיסוי במשחק Guitar Hero Encore: Rocks the 80s עם מילים ששונו (המילה "drunks" בתחילת השיר מוחלפת ב-"punks", בעוד "ass" מוחלף ב-"butt", המילה "shit" מוחלף ב"stool" ו-"suck my dick" מוחלף ב-"take your pick"). שיר זה זמין גם יחד עם "California über alles" ו-"Holiday in Cambodia" עבור סדרת משחקי הווידאו Rock Band כתוכן להורדה.

בשנת 2021, להקת Punk Rock Karaoke והשחקן ויל ויטון כיסו את השיר.<ref></ref>

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי דד קנדיז
קטגוריה:שירים באנגלית
קטגוריה:שירים על אלימות משטרתית
קטגוריה:שירים על שוטרים
Sublogic (חברה)

Sublogic Corporation (מעוצב subLOGIC, בעברית: תאגיד סאבלוג'יק) היא חברת פיתוח תוכנה אמריקאית. החברה ידועה בעיקר כיוצרת סדרת Flight Simulator, שלימים נודע כמדמה הטיסה לש מיקרוסופט, אך היא גם יצרה משחקי וידאו אחרים כגון Night Mission Pinball ,Football ו-Adventure on a Boat ועוד.

== היסטוריה ==
סאבלוג'יק הוקמה בשנת 1977 על ידי ברוס ארטוויק וסטו מומנט.

ב-1979, הוציאה את תוכנת הדמיית הטיסה FS1 Flight Simulator עבור Apple II. ארבע שנים לאחר מכן, הוציאה את הגרסה השנייה של המשחק - Flight Simulator II, הפופולרי והנפוץ יותר.

בשנת 1982 קיבל Flight Simulator רישיון למיקרוסופט, ועד שנת 2006, פרסמה מיקרוסופט עדכונים גדולים ל-Microsoft Flight Simulator בערך כל שלוש שנים.<ref></ref> אתחול מחדש של הסדרה הוכרז ב-2019, בשם פשוט Microsoft Flight Simulator, שיצא ב-2020.

החברה ייצרה גם תוכנות שאינן מדמי טיסה, כולל תוכנות חינוכיות לילדים,<ref></ref> תוכנת גרפיקה בתלת-מימד עבור CP/M,<ref></ref> ספריית האנימציה A2-3D1 עבור Apple II,<ref></ref> כרטיס המסך X-1 ותוכנת גרפיקה תלת־ממדית עבור תואמי PC של IBM,<ref></ref> ועוד.

=== עזיבתו של ארטוויק ===
ברוס ארטוויק עזב את סאבלוג'יק ב-1988 כדי להקים את .BAO Ltd (ראשי תיבות של Bruce Artwick Organization), עם זכויות היוצרים של Flight Simulator, שאותו החברה שלו המשיכה לפתח. BAO וזכויות היוצרים על Flight Simulator נרכשו על ידי מיקרוסופט בדצמבר 1995.

לאחר עזיבתו של ארטוויק, סאבלוג'יק המשיכה, בבעלותו של סטו מומנט, שיצר את התוכנה משימת הטיסה: A.T.P. בשנת 1990; תוכנה אשר מתמחה בהדמיית מטוסי נוסעים, תוך שימוש בשיטת ניקוד לקביעת ביצועי המשתמש.

סאבלוג'יק החלה לפתח מדמה טיסה חדש, אך בסוף 1995 נרכשה על ידי סיירה, שסיימה את פיתוח התוכנה והוציאה אותה בשם Pro Pilot ב-1997.

== הערות שוליים ==
אסונטה סקוטו

אסונטה סקוטו (באיטלקית: Assunta Scutto; נולדה ב-17 בינואר 2002) היא ג'ודוקא איטלקייה המתחרה בקטגוריית המשקל עד 48 ק"ג.

==קריירה==

אסונטה סקוטו נולדה בנאפולי, איטליה והחלה את הקריירה שלה בענף הג'ודו בשנת 2007 כבר בגיל חמש, במכון של ג'אני מדלוני, אביו של האלוף האולימפי במשקל עד 73 ק"ג מאולימפיאדת סידני (2000), ג'זופה מדלוני.

היא השתתפה באליפויות העולם טשקנט 2022 ודוחה 2023, כשבשתיהן סיימה עם מדליית ארד. שנה לאחר מכן באליפות העולם באבו דאבי, היא שיפרה את הישגה וזכתה במדליית הכסף.

באולימפיאדת פריז 2024 היא סיימה במקום השביעי בקטגוריית המשקל שלה.

במסגרת תחרויות הגראנד סלאם זכתה בארבע מדליות זהב ובמדליית ארד אחת.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2021
| גראנד סלאם
| אבו דאבי
| 
|-
| 2023
| גראנד סלאם
| אסטנה
| 
|-
| 2023
| גראנד סלאם
| באקו
| 
|-
| 2023
| גראנד סלאם
| אבו דאבי
| 
|}

==קישורים חיצוניים==

==הערות שוליים==

קטגוריה:ג'ודוקא איטלקים
קטגוריה:ג'ודוקא באולימפיאדת פריז (2024)
קטגוריה:איטלקים שנולדו ב-2002